**ამბროლაურის მუნიციპალიტეტის მეორე მოწვევის საკრებულოს**

**მეცამეტე მორიგი სხდომის**

**ო ქ მ ი №10**

*ქ. ამბროლაური, ბრატისლავა რაჭის ქ. N11 25 მაისი 2022 წელი (11:00 სთ)*

ამბროლაურის მუნიციპალიტეტის მეორე მოწვევის საკრებულოს მეცამეტე მორიგი სხდომა შედგა ამბროლაურის მუნიციპალიტეტის საკრებულოს რეგლამენტის 47-ე მუხლის პირველი პუნქტის საფუძველზე.

სხდომას ესწრებოდა საკრებულოს სრული და სიითი შემადგენლობიდან (30 წევრიდან) 28 წევრი: ასლან საგანელიძე, დავით ხუციშვილი, ზაალ მეტრეველი, დავით გოგსაძე, პაატა მაჭანკალაძე, ქრისტინე კობახიძე, ბაქარ ბაკურაძე, თენგიზ გელოვნიშვილი, ელიზბარ კობახიძე, სიმონი ჭელიძე, მერაბი ჩიტალაძე, ამირან ლომთაძე, ბაქარ გობეჯიშვილი, სოსო ჭელიძე, ლევან ქვათაძე, ლევან ჯმუხაძე, ელევნორა ბედენაშვილი, მაია კაციტაძე, ნათია მარგველიძე, ესმა მაისაშვილი, დავით მიქიაშვილი, მურმან ქველიძე, ბაკურ სანთელაძე, ნინო ჯოხაძე, ბეჟანი დარახველიძე, ლელა რობაქიძე, ანა გურგენიძე, მაკა გოცირიძე. აგრეთვე სხდომას ესწრებოდა ამბროლაურის მუნიციპალიტეტის მერი ზვიად მხეიძე, მერიის საფინანსო სამსახურის უფროსი ბეჟან კობახიძე, მერიის ეკონომიკისა და ქონების მართვის სამსახურის უფროსი გიორგი გოძიაშვილი, მერიის სოციალური და ჯანდაცვის სამსახურის უფროსი მერაბ გეწაძე, გაზეთის ,,ამბროლაურის მოამბე“ რედაქტორი დალი დარახველიძე.

სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

ასლან საგანელიძე მიესალმა სხდომის დამსწრე წევრებს, მუნიციპალიტეტის მერს, მოწვეულ სტუმრებს. ასლან საგანელიძემ აღნიშნა, რომ სკოლის დამთავრება მნიშვნელოვანი და ამაღელვებელია, მიულოცა ყველა კურსდამთავრებულებს სკოლის დამთავრება, წარმატებები უსურვა მათ, ასევე მიულოცა სხდომის წევრებს საქართველოს დამოუკიდებლობის დღე, 26 მაისი.

საკრებულოს თავმჯდომარემ ასლან საგანელიძემ სხდომის დამსწრე წევრებს წარუდგინა მორიგი სხდომის, გეგმიური საკითხები, აღნიშნა, რომ სხვადასხვა საკითხებში დღეს მოსმენილ იქნება ამბროლაურის მუნიციპალიტეტის საკრებულოს მიერ შექმნილი დასუფთავების მოსაკრებლის საკითხების შემსწავლელი დროებითი სამუშაო ჯგუფის დასკვნა, ასევე მუნიციპალიტეტის მერი კანონმდებლობის შესაბამისად ინიცირებით წარმოადგენს დამატებით საკითხებს.

ზვიად მხეიძემ აღნიშნა, რომ საკრებულოს მორიგ სხდომას ემატება ორი საკითხი, ერთი შეეხება სოფლის მხარდაჭერის პროგრამის ფარგლებში განსახორციელებელი პროექტების ცვლილებას, კერძოდ სოფელ კვაცხუთის და სოფელ საკეციის მოსახლეობის მიერ შერჩეული პრიორიტეტის ცვლილებას, სახელდობრ ფასების ცვლილების გამო, მხოლოდ სპორტული მოედნის მოწყობა განხორცილდება სოფელ საკეციაში, მეორე პროექტი კი წარმოდგენილია თანხების ცვლილების ბიუჯეტის პროექტში ასახვისთვის.

ასლან საგანელიძემ აღნიშნა, რომ ფასების მატების გამო რომ ცვლილება ხდება გასაგებია, მაგრამ სოფლის მოსახლეობას დავპირდით და შეუთანხმდით რომ გაკეთდებოდა, ამიტომ უნდა ვიზრუნოთ რათა, ეს საკითხი მოგვარდეს და პროექტი სრულად მოეწყოს. მერმა ზვიად მხეიძემ აღნიშნა, რომ მოსახლეობასთან დაპირება იყო და უნდა მოვაწყოთ.

საკრებულოს სხდომის თავმჯდომარემ, ასლან საგანელიძემ კენჭისყრაზე დააყენა ბიუროს მიერ დამტკიცებული საკრებულოს მორიგი სხდომის დღის წესრიგის პროექტი დამატებული საკითხის გათვალისწინებით.

კენჭისყრის შედეგად მომხრე:28; წინააღმდეგი: არცერთი, დამტკიცდა ცვლილებით

დ ღ ი ს წ ე ს რ ი გ ი

1. ამბროლაურის მუნიციპალიტეტის მერიის ეკონომიკისა და ქონების მართვის სამსახურის უფროსის ანგარიში 2022 წლის 01 იანვრიდან - 01 მაისამდე გაწეული საქმიანობის შესახებ

*მომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის ეკონომიკისა და ქონების მართვის სამსახურის უფროსი*

1. ამბროლაურის მუნიციპალიტეტის მერიის სოციალური და ჯანდაცვის სამსახურის უფროსის ანგარიში 2022 წლის 01 იანვრიდან - 01 მაისამდე გაწეული საქმიანობის შესახებ

*მომხსენებელი მერაბ გეწაძე - ამბროლაურის მუნიციპალიტეტის მერიის პირველადი სტრუქტურული ერთეულის სოციალური და ჯანდაცვის სამსახურის უფროსი*

1. ,,საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან სოფლის მხარდაჭერის პროგრამის ფარგლებში, ამბროლაურის მუნიციპალიტეტში დასაფინანსებელი პროექტების ნუსხის დამტკიცებისა და გამოყოფილი თანხის დასახლებების მიხედვით განაწილების შესახებ“ ამბროლაურის მუნიციპალიტეტის საკრებულოს 2022 წლის 27 აპრილის N46 განკარგულებაში ცვლილების შეტანის თაობაზე.

*მომხსენებელი ზვიად მხეიძე - ამბროლაურის მუნიციპალიტეტის მერი*

1. „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე

*მომხსენებელი ზვიად მხეიძე - ამბროლაურის მუნიციპალიტეტის მერი*

1. სხვადასხვა.
2. **მოისმინეს:** ამბროლაურის მუნიციპალიტეტის მერიის ეკონომიკისა და ქონების მართვის სამსახურის უფროსის გიორგი გოძიაშვილის ანგარიში 2022 წლის 01 იანვრიდან - 01 მაისამდე გაწეული საქმიანობის შესახებ

*ანგარიში თან ერთვის*

გიორგი გოძიაშვილმა აღნიშნა, რომ ანგარიში სამ კომისიის მორიგ სხდომაზეა განხილული, შენიშვნები არ გამოთქმულა, მან ისაუბრა სამსახურის მიმართულებებზე, უფლებებზე, მოვალეობებზე, ყველა მიმართულებით გატარებულ ღონისძიებებზე, გეგმით განსაზღვრულ მოსაკრებლის ოდენობაზე, შემოსულ მოსაკრებლის ოდენობაზე მიმართულებების მიხედვით, არსებულ ხარვეზებზე და გამოსწორების შესაძლებლობებზე, დასუფთავების მოსაკრებლის პროექტის ცვლილების მომზადების და ინიცირების თაობაზე.

ზაალ მეტრეველმა ყურადღება გაამახვილა თაბაშიროს მოპოვების მოსაკრებლის საფასურზე და შემოსულ თანხაზე, რამდენად ზუსტადაა შემოსული ეს თანხები და ხომ არ არის რომ აკლდება თანხები, საგადასახდო მიმართულებით მუშაობა არ არის დამაკმაყოფილებელი.

ზვიად მხეიძემ განმარტება გაკეთა თაბაშირის მოპოვების მოსაკრებლის საკითხებზე.

გიორგი გოძიაშვილმა ისაუბრა სამსახურის მიერ მომზადებული საპრივატიზებო გეგმის და ნუსხის, დამტკიცებული ნუსხის შესაბამისად განკარგული და განსაკარგ ქონებაზე, გამოცხადებულ აუქციონზე, იჯარით გაცემულ ქონებაზე, სამსახურის მიერ სტატუსების მინიჭების პროცესებზე, სტატუსის მქონე მოქალაქეთა რაოდენობაზე, მათ მიერ მოპოვებულ გრანტებზე, გრანტებით განხორციელებულ პროექტებზე, სლოვაკეთის წარმომადგენლებთან შეხვედრით სამომავლო პროექტის განხორციელების შესაძლებლობაზე.

ქრისტინე კობახიძემ, ზაალ მეტრეველმა მოითხოვეს ინფორმაციის დაზუსტება სლოვაკეთთან ურთიერთობის საკითხებზე.

გიორგი გოძიაშვილმა განმარტა, რომ ტურიზმის განვითარების ხელშესაწყობად მომზადდება პროექტი, რომელიც სოფელ ხვანჭკარის მიკროზონას მოიცავს, მხოლოდ ღვინის ტურიზმს ეხება და არის იდეის დონეზე.

ასლან საგანელიძემ აღნიშნა, რომ როცა დაიწყება პროექტზე მუშაობა, სასურველია საკრებულოსთან ერთად მოხდეს სამუშაო პროცესები, საკრებულოც აქტიურად ჩაერთვება.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის მერიის ეკონომიკისა და ქონების მართვის სამსახურის უფროსის 2022 წლის 01 იანვრიდან - 01 მაისამდე გაწეული საქმიანობის შესახებ ანგარიშის დამაკმაყოფილებლად შეფასებას.

კენჭის ყრის შედეგად მომხრე:25; წინააღმდეგი: 0 (ამირან ლომთაძე, ბაქარ გობეჯიშვილი, ანა გურგენიძე, ლელა რობაქიძე მონაწილეობა არ მიიღო კენჭისყრაში);

**გადაწყვიტეს:** ამბროლაურის მუნიციპალიტეტის მერიის ეკონომიკისა და ქონების მართვის სამსახურის უფროსის 2022 წლის 01 იანვრიდან - 01 მაისამდე გაწეული საქმიანობის შესახებ ანგარიში შეფასდეს დამაკმაყოფილებლად.

1. **მოისმინეს:** ამბროლაურის მუნიციპალიტეტის მერიის სოციალური და ჯანდაცვის სამსახურის უფროსის მერაბ გეწაძის მოხსენება ანგარიში 2022 წლის 01 იანვრიდან - 01 მაისამდე გაწეული საქმიანობის შესახებ

*ანგარიში თან ერთვის*

მერაბ გეწაძე ისაუბრა სამსახურის სტრუქტურაზე, თანამშრომელთა რაოდენობაზე, მიმართულებებზე, მათ მიერ შემუშავებულ პროგრამებზე, მუშაობის პრინციპებზე, პროგრამით მოსარგებლე ბენეფიციართა ტიპებზე, მათ რაოდენობაზე, გაცემულ თანხის მოცულობაზე. მან პროგრამის ფარგლებში გაცემული ყველა თანხა პროგრამული კოდებით და თანხების მოცულობით წარუდგინა საკრებულოს, ყურადღება გაამახვილა ზამთრის გათბობის პროგრამის ხარჯებზე, პროგრამის პრინციპებზე.

ზაალ მეტრეველმა ისაუბრა საშეშე მერქნით სარგებლობის პროგრამის შეცვლის და არსებული პროგრამით შექმნილ პრობლემებზე, დღეს ყველა მაჟორიტარმა დეპუტატმა უნდა ვიზრუნოთ ჩვენი მოსახლეობის სრულად დაკმაყოფილებაზე.

ზვიად მხეიძემ განმარტება გააკეთა ზამთრის გათბობის დასაფინანსებლად პროგრამის მექანიზმებზე.

მერაბ გეწაძემ ასევე ანგარიშის წარდგენისას ყურადღება გაამახვილა ონკოლოგიური დაავადების სამკურნალოდ დაფინანსების მიმართულებით გაწერილ პროგრამაზე და ხანგრძლივად მოავადე პაციენტთა მედიკამენტებით დახმარების პროგრამაზე, უფასო სამედიცინო დიაგნოსტიკაზე, სულ მოსარგებლე ბენეფიციართა რაოდენობაზე.

ამირან ლომთაძემ აღნიშნა, რომ ყველა მუნიციპალური პროგრამა კარგია, განხორციელებაც კარგად ხდება, კომისიაზე განხილვის დროსაც დადგა სოფლის მცხოვრები მოსახლეობის უფასო კვებით მომსახურება დაემატოს პროგრამას, ასევე დასვა შეკითხვა როგორ მიმდინარეობს სოციალური პროგრამის ფარგლებში შემუშავებული დასაქმების პროგრამა? რამდენადაც ცნობილია ჯერ ხელფასი ამ პროგრამის ფარგლებში დასაქმებულებს არ მიუღია.

მერაბ გეწაძემ განმარტება გააკეთა თუ როგორ და როდიდან მოხდება უფასო კვებით მომსახურების გაწევა სოფლის მოსახლეობისთვის.

ზაალ მეტრეველმა დასვა შეკითხვა თუ როგორ გაეწევათ უფასო კვებით მომსახურება სოფლის მოსახლეობას? რაზედაც განმარტება გააკეთა ზვიად მხეიძემ.

ესმა მაისაშვილმა მიმართა მერაბ გეწაძეს კარგი იქნება თუ ინფორმაცია მიეწოდება უბნის ექიმებს, მუნიციპალიტეტის მიერ ჩატარებულ უფასო სამედიცინო მომსახურებაზე, რომ მოსახლეობას სრული ინფორმაცია მივაწოდოთ.

მერაბ გეწაძემ განმარტა, რომ ყველა ინფორმაცია მიეწოდებათ სოფლის წარმომადგენლებს.

ზაალ მეტრეველმა აღნიშნა, რომ ინფორმაცია ნაკლებია, სასურველია საკრებულოს ყველა წევრი ფლობდეს ყველა სახის ინფორმაციას სრულად, რომ მოსახლება არ შევაფერხეთ გაუგებრობით.

ასლან საგანელიძემ აღნიშნა, რომ უბნის ექიმებს ვისაც გადაადგილება უჭირთ, მათ დაენიშნებათ მძღოლი და გამოეყოფათ საწვავის ხარჯი, რომ კვირაში ერთხელ შესძლონ სოფლის მოსახლეობამდე მისვლა და მათვის დახმარების გაწევა. ასევე აღნიშნა, რომ მერიის შესაბამის წარმომადგენელს დაევალა სოფლის ამბულატორიების მდგომარეობის და პრობლემების აღწერა, რომ სამომავლოდ მოგვარდეს პრობლემები.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის მერიის სოციალური და ჯანდაცვის სამსახურის უფროსის 2022 წლის 01 იანვრიდან - 01 მაისამდე გაწეული საქმიანობის შესახებ ანგარიშის დამაკმაყოფილებლად შეფასებას.

კენჭის ყრის შედეგად მომხრე:28; წინააღმდეგი: 0;

**გადაწყვიტეს:** ამბროლაურის მუნიციპალიტეტის მერიის სოციალური და ჯანდაცვის სამსახურის უფროსის 2022 წლის 01 იანვრიდან - 01 მაისამდე გაწეული საქმიანობის შესახებ ანგარიში შეფასდეს დამაკმაყოფილებლად.

1. **მოისმინეს:** ამბროლაურის მუნიციპალიტეტის მერის ზვიად მხეიძის მოხსენება ,,საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან სოფლის მხარდაჭერის პროგრამის ფარგლებში, ამბროლაურის მუნიციპალიტეტში დასაფინანსებელი პროექტების ნუსხის დამტკიცებისა და გამოყოფილი თანხის დასახლებების მიხედვით განაწილების შესახებ“ ამბროლაურის მუნიციპალიტეტის საკრებულოს 2022 წლის 27 აპრილის N46 განკარგულებაში ცვლილების შეტანის თაობაზე.

*პროექტი თან ერთვის*

საკრებულოს თავმჯდომარემ, სხდომის თავმჯდომარემ, ასლან საგანელიძემ აღნიშნა, რომ საკითხზე განმარტება გააკეთა მუნიციპალიტეტის მერმა და პირდაპირ კენჭისყრაზე დავაყენოთ. ასლან საგანელიძემ კენჭი უყარა ,,საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან სოფლის მხარდაჭერის პროგრამის ფარგლებში, ამბროლაურის მუნიციპალიტეტში დასაფინანსებელი პროექტების ნუსხის დამტკიცებისა და გამოყოფილი თანხის დასახლებების მიხედვით განაწილების შესახებ“ ამბროლაურის მუნიციპალიტეტის საკრებულოს 2022 წლის 27 აპრილის N46 განკარგულებაში ცვლილების შეტანის თაობაზე განკარგულების დამტკიცების საკითხს.

კენჭის ყრის შედეგად მომხრე:28; წინააღმდეგი: არცერთი;

**გადაწყვიტეს:** მოწონებულ იქნეს ,,საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან სოფლის მხარდაჭერის პროგრამის ფარგლებში, ამბროლაურის მუნიციპალიტეტში დასაფინანსებელი პროექტების ნუსხის დამტკიცებისა და გამოყოფილი თანხის დასახლებების მიხედვით განაწილების შესახებ“ ამბროლაურის მუნიციპალიტეტის საკრებულოს 2022 წლის 27 აპრილის N46 განკარგულებაში ცვლილების შეტანის თაობაზე განკარგულება

1. **მოისმინეს:** ამბროლაურის მუნიციპალიტეტის მერის ზვიად მხეიძის მოხსენება „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე

*პროექტი თან ერთვის*

საკრებულოს თავმჯდომარემ, სხდომის თავმჯდომარემ, ასლანს საგანელიძემ კენჭი უყარა „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე დადგენილების დამტკიცების საკითხს.

კენჭის ყრის შედეგად მომხრე:28; წინააღმდეგი: არცერთი;

**გადაწყვიტეს:** „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე დადგენილება დამტკიცდეს.

ასლან საგანელიძემ აღნიშნა, რომ საკრებულოს მიერ შექმნილმა სამუშაო ჯგუფმა წარმოადგინა დასკვნა, რომელიც გადაეგზავნება მერიას. ჯგუფის ხელმძღვანელი დავით გოგსაძე წარმოადგენს მოხსენებას აღნიშნულთან დაკავშირებით.

დავით გოგსაძემ მადლობა მოუხადა ჯგუფის წევრებს აქტიური მუშაობისთვის და აღნიშნა, რომ ჯგუფმა იმუშავა თუ ვის, რა ოდენობის და რა შეღავათის გაწევა დაუწესდება დასუფთავების მოსაკრებლის გადახდის დროს, მან წარუდგინა საკრებულოს ჯგუფის მოსაზრება მოსაკრებელთან და შეღავათებთან დაკავშირებით, ასევე ისაუბრა თუ როგორ უნდა მოხდეს მოსაკრებლის ადმინისტრირება, ჯგუფის მოსაზრებით უნდა მოხდეს აბონენტებისთვის ქვითრების დარიგება და გადასახადის გადახდისთვის ანგარიშის შემოღება, თანხების ანგარიშით გადახდა, მერიის შესაბამისი სამსახურს მიერ გადამხდელთა სიების დაზუსტება და იურიდიულ პირებთან დაკავშირებით ინფორმაციების მოძიება.

ზაალ მეტრეველმა დასვა შეკითხვა თუ როგორ განისაზღვრება სოფლის მოსახლეობისთვის მოსაკრებლის ოდენობა? მოაგარაკე როგორ გადაიხდის გადასახადს? როგორ მოახდენთ ამ კატეგორიის მოსახლეობისთვის ტარიფის დაწესებას? ფიქსირებული იყოს მათვის გადასახადი უმჯობესია, ბანკთან შეთანხმება უნდა მოხდეს, რომ ანგარიშით მოხდეს გადასახადის გადახდა.

ბაკურ სანთელაძემ აღნიშნა, რომ უნდა ჩაერთოს შესაბამის კომუნალურ სისტემაში, აისახება გადახდის აპარატებში და მომსახურება გახდება ფასიანი.

ასლან საგანელიძემ განმარტა, რომ ჯგუფის დასკვნა გადაიგზავნება მერიაში, მოხდება იქ შესაბამისი ჯგუფის შექმნა და ამ ჯგუფის მიერ სათანადო პროექტის მომზადება, ეს პროცესი ამ ჯგუფის დასკვნით არ სრულდება.

სიმონი ჭელიძემ ისაუბრა ქვითრების ბეჭვდის და მისი მკაცრი აღრიცხვის საჭიროების პროცესებზე.

ამირან ლომთაძემ აღნიშნა, რომ მონაწილეობდა სამუშაო ჯგუფის მუშაობაში, რომელმაც ტარიფთან დაკავშირებულ საკითხებზე შეიმუშავა რეკომენდაციები და ადმინისტირების საკითხებზე მერიის შესაბამის სამსახურს მოუწევს მუშაობა.

ზაალ მეტრეველმა აღნიშნა, რომ მოაგარაკე მოსახლეობისთვის ტარიფის დაწესება რთულია, ამიტომ სასურველია მათვის განისაზღვროს ფიქსირებული ტარიფი.

საკითხების მიმოხილვის დასრულების შემდეგ სხვადასხვა პრობლემური საკითხები დააყენეს და იმსჯელეს საკრებულოს წევრებმა. კერძოდ:

ამირან ლომთაძემ დააყენა მოქალაქე ბესიკ ბიჭაშვილის საცხოვრებელი სახლის პრობლემა, რომელისაც საფრთხე ექმნება მდინარე რიონის მოდიდებით რომელიც საცხოვრებელ სახლის, მიმდებარე ტერიტორიას აცლის მიწას. მან მიმართა შეკითხვით მუნიციპალიტეტის მერს თუ რა ღონისძიებები იგეგმება ამ მიმართულებით?, განიხილება თუ არა ოჯახის გაყვანის საკითხი, თუ შენარჩუნდება საცხოვრებლი?

ზვიად მხეიძემ განმარტა, რომ გეოლოგების დასკვნა მომზადდება, წერილობით მიემართება ინფრასტრუქტურის სამინისტროს ნაპირ დამცავის მოწყობის თაობაზე და შესაბამისი პროცედურები დაიგეგმება, მოხდება ოჯახის გაყვანა უსაფრთხოებისთვის.

ამირან ლომთაძემ ისაუბრა რაჭის ტერიტორიის ტყის ნაწილის იჯარით განკარგვის საკითხზე, აღნიშნა, რომ ეს საკითხი ყველა ოჯახისთვის მნიშვნელოვანია და ყველა ოჯახს აწუხებს. მან აღნიშნა, რომ საკითხის თაობაზე შეხვდა მხარის გუბერნატორს, რომელსაც ზუსტი ინფორმაცია არ გააჩნდა თუ როდის მოხდა განკარგვა, ბიზნესის განვითარებას არ ვეწინააღმდეგებით, მაგრამ მხოლოდ ერთ ჯგუფს რომ მთელი ფართი გადაეცეს და განკარგოს არ არის კარგი. მან მიმართა მუნიციპალიტეტის მერს აქვთ თუ არა ხელი მოწერილი ამ ქონების განკარგვის თანხმობაზე? ან სხვა თანამდებობის პირს?

ზვიად მხეიძემ აღნიშნა, რომ მან თანხმობა 2019 წელს ბიზნესის განვითარების ხელის შეწყობისთვის გასცა, ეს საკითხი ყველასთვის მნიშვნელოვანია, ლიცენზიის გაცემაზე შეხვედრა შედგება და ერთად მოვისმენთ, ლიცენზიის გადმოცემა შესაძლებელია.

ასლან საგანელიძემ განმარტება გააკეთა ტყის განკარგვის საკითხებზე.

ზაალ მეტრეველმა აღნიშნა, რომ ყველაფრის გარკვევის და დაზუსტების გარეშე არ დაეთანხმება არაფერს, წინასწარ, გარკვევის გარეშე მოსაზრების გამოთქმა რთულია.

ბეჟან დარახველიძემ აღნიშნა, რომ ამხელა ფართის გადაცემას არ უნდა დავეთანხმოთ არავინ.

საკრებულოს წევრებმა იმსჯელეს აღნიშნულ საკითხებზე.

ზვიად მხეიძემ აღნიშნა, რომ მოსახლეობის ნებას ვერ აღუდგება ვერავინ.

სხდომის ოქმს სხდომის [აუდიო ჩანაწერი CD დისკზე](25.05.2022w..m4a) ჩაწერილი თან ერთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

საკრებულოს თავმჯდომარე: ასლან საგანელიძე